અને આખરે અમારે હાયર કેમ્પ માટે જવાનો દિવસ આવી જ ગયો. બધા એ સવારે બ્રેકફાસ્ટ કરી પેક્લંચ લીધું.અને અમે સવારે ૮:૩૦ વાગે હાયર કેમ્પ માટે નીકળ્યા. એ દિવસે અમારે ૮ કિલોમીટર ચાલીને ૭૧૦૦ ફૂટ ઉપર પહોંચવાનું હતું. અને જંગલ માં ટ્રેકિંગ નો અનોખો આનંદ માણતા માણતા સાંજે ૩:૪૫ એ "યુથ હોસ્ટેલ્સ સેગલી કેમ્પ " પહોચ્યા. ત્યાં ના કેમ્પ લીડર એ વેલકમ જ્યુસ થી અમારું સ્વાગત કર્યું અને ત્યાર બાદ બેક ટુ બેક ચા અને સૂપ આપ્યા. અહિયા ઈલેક્ટ્રીસિટી પરોવાઈડેડ ના હોવાથી મોબાઈલ માં ચાર્જિંગ ના ફાફા પડી ગયા. પણ સાચવીને મોબાઈલ નું ચાર્જીંગ ચલાવતા પણ શીખ્યા. પછીના દિવસે ૧૦ કિલોમીટર ચાલી ને ૯૦૦૦ ફૂટ ઉપર "યુથ હોસ્ટેલ્સ હોરા થાચ" પહોચ્યા. ત્યાર પછી "યુથ હોસ્ટેલ્સ માઈલી થાચ" અને "યુથ હોસ્ટેલ્સ દૌરા થાચ" પહોચ્યા."યુથ હોસ્ટેલ્સ માઈલી થાચ" એ અમે બધા ગુજ્જુઓ એ દેશભર ના બીજા બધા ગ્રુપ મેમ્બેર્સ ને ગરબા નો રંગ ચખાડ્યો. આ દિવસે સૌ કોઈ ખુશ હતા કારણકે પછી ના દિવસે અમે જે માટે આવ્યા હતા તે "SAURKUNDI PASS" પહોચવાના હતા.